BCH พุ่งเกือบ 4% รับผลดีเข้าคำนวน SET100 รอบใหม่-ธุรกิจปี 59 ฟื้นตัวชัด
BCH พุ่งเกือบ 4% รับผลดีลุ้นเข้าคำนวน SET100 รอบใหม่ บล.คันทรี่ กรุ๊ปแนะเก็งกำไร คาดการฟื้นตัวของผลประกอบการปี 59 จากรายได้กลุ่มประกันสังคม และ World Medical Center โดย ณ เวลา 10.07 น.ราคาอยู่ที่ 11.30 บาท บวก 0.40 บาท หรือ 3.67% มูลค่าการซื้อขาย 88.80 ล้านบาท
27 พ.ค. 2559

ผู้สื่อข่าวรายงานว่า ราคาหุ้น บริษัท บางกอก เชน ฮอสปิทอล จำกัด (มหาชน) หรือ BCH ณ เวลา 10.07 น.ราคาอยู่ที่ 11.30 บาท บวก 0.40 บาท หรือ 3.67% มูลค่าการซื้อขาย 88.80 ล้านบาท  โดยเปิดตลาดที่ 11 บาท ต่ำสุดที่ 11 บาท สูงสุดที่ 11.40 บาท

โดย บล.โนมูระ พัฒนสิน ประเมิน BCH เป็นหนึ่งในหุ้นที่คาดจะนำเข้าคำนวน SET100 รอบใหม่ (จะประกาศช่วงกลางเดือน มิย.) ที่มีปัจจัยหนุนเด่น
ด้าน บล.คันทรี่ กรุ๊ป แนะนำ เก็งกำไร BCH คาดหมายการฟื้นตัวของผลประกอบการปี 59 จากรายได้กลุ่มประกันสังคม และ ผลงานของสาขา World Medical Center ที่ดีขึ้น มองโอกาสการพลิกกลับมามีกำไรของ World Medical Center เป็น Upside ที่สำคัญในระยะยาว
 